**ПЛАН-ПРОГРАМА  
  
ЗА ДЕЙНОСТТА НА ЧИТАЛИЩАТА В ОБЩИНА ГАБРОВО ЗА 2024 г.**

|  |  |  |
| --- | --- | --- |
| **1** | **ЧИТАЛИЩЕ:** | НЧ „Просвета-1931“ с.Новаковци |
| **2.** | **ОСНОВНИ ЦЕЛИ:** | Целите на програмата са обединяване на усилията за развитие и утвърждаване на читалището като важна обществена  институция, градяща културната идентичност на село Новаковци.  Тя обобщава най-важните моменти в работата на читалището, приоритети, цели и задачи, които ще спомогнат за развитието, укрепването и модернизирането му в общодостъпно и желано място за местната общност. Ще се работи за създаване на условия за превръщането на институцията в културен център, утвърждаващ  ценностите на гражданското общество. |
| **3** | **ПРИОРИТЕТНИ ЗАДАЧИ ЗА 2024 г.** | * Подпомагане на традиционните читалищни дейности и търсене на нови съвременни форми за тяхното развитие; * Създаване на нови условия за развитие и утвърждаване на библиотеката при читалището като център за библиотечно-информационно обслужване на широк кръг потребители; * Засилване интереса и краеведската дейност на местната общност към културно минало на родния край.; * Изграждане на реално партньорство с институции за реализиране на цялостната културна политика в с.Новаковци |
| **4** | **КОНКРЕТНИ ДЕЙНОСТИ ПРЕЗ 2024 Г.:** | * развитие и обогатяване на културния живот, социалната и образователна дейност в населеното място; * запазване на националните и местни традиции и обичаите от нашия регион; * разширяване на знанията на местното население и приобщаването им към ценностите и постиженията на науката, изкуството и културата; * възпитаване и утвърждаване на национално самосъзнание; * осигуряване на достъп до информация |
| **5** | **КАЛЕНДАРЕН ПЛАН НА КУЛТУРНИТЕ МЕРОПРИЯТИЯ ЗА 2024 Г.:**  **(моля, опишете подробно по месеци)** | **Януари**  01.01.24  135 г. от рождението на Николай Райнов - виден български писател, художник, академик.  21.01.24  Отбелязване на Бабин ден, специални поздравления за баби с внучета, родени през изминалата година  **Февруари**  14.02.24  Отбелязване на Трифон Зарезан, зарязване на лозите в двора на читалището по стара традиция.  16.02.24  Романтична киновечер в читалището – прожекция на романтичен филм в големия салон  25.02.24  Изработване на мартенички от децата на село Новаковци, с които на 01.03 ще се закичат жителите на селото  **Март**  01.03.24  Отбелязване деня на самодееца с група изявени самодейци, закичване на жителите на селото с мартенички за здраве и откриване на изложба.  08.03.24  8-ми март- международният ден на жената. Празник за дамите от селото.  21.03.24  Посрещане на първа пролет и честване на световният ден на гората  Онлайн фото конкурс на тема „Нашата зелена гора”  25.03.24  Представяне на обичая ,,Благовещение“  30.03.24 – 07.04.24  Пролетна ваканция с кака Бори, Седмичен театрален лагер  180г. от рождението на Пол Верлен - един от най-великите френски поети,един от основоположниците на символизма в поезията  **Април**  01.04.24  Отбелязване деня на щегата. Раздумка в читалището и разказване на шеговити истории.  20.04.24  Училище за лазарки. Репетиция с малките лазарки.  27.04.24  Лазаровден. Лазаруване в селото.  460 г. от рождението на Уилям Шекспир – английски поет и драматург  **Май**  01.05.24  Ден на труда. Почистване на района на читалището от доброволци  04.05.24  Боядисване на яйца, работилничка за красиво украсени яйца  07.05.24  Освещаване на параклиса „Възкресение Христово” , отпразнуване на Великден и празникът на селото  24.05.24  Празник на читалището, отбелязване на деня на българската писменост и култура, награждаване на най-активните читатели през годината  **Юни**  01.06.24  Детски празник по случай денят на детето, театрална постановка с децата от театралния лагер на кака Бори, пълна програма изготвена от нея  02.06.24  Ден на Ботев и всички загинали за свободата на България. Полагане на цветя на паметната плоча.  24.06.24  Еньовден, бране на билки, направа на венец за здраве, музикална програма  120г. от рождението на Атанас Далчев - български поет, преводач и есеист  **Юли**  01.07.24  Обявяване на десети литературен конкурс за любители  19.07.24  Лятно кино за жителите на с. Новаковци.  135г. от рождението на Ърнест Хемингуей – американски белетрист и публицист  **Август**  01.08.24 – 10.08.24  Лятна занималня за децата на с. Новаковци “Аз обичам да творя”  15.08.24  Отбелязване на празника Успение Богородично с литургия в параклиса „Възкресение Христово” с. Новаковци, приготвяне на традиционни ястия от жителите на селото  **Септември**  06.09.24  Ден на съединението  07.09.24  Земляческа среща на с. Новаковци  22.09.24  Ден на независимостта на България    105г. от рождението на Николай Хайтов, български писател  **Октомври**  05.10.24  Отбелязване деня на възрастните хора, празник на възрастните хора от селото навършили кръгла годишнина през 2024г.  190г. от рождението на Любен Каравелов, български писател,публицист, революционер  **Ноември**  01.11.24  Ден на народните будители. Обявяване на резултатите от 10-тия национален лит. конкурс.  21.11.24  Ден на християнското семейство  **Декември**  21.12.2024  Детско коледно тържество. |
| **6** | **ПРОЯВИ, ПРЕВЪРНАЛИ СЕ В ТРАДИЦИОННИ:** | - Ежегоден национален литературен конкурса за любители.  - На всеки 5 години - земляческа среща. През 2024г. е следващата такава среща в с. Новаковци  - Вторият ден от Великден –  празник на селото  - 24.05 - празник на читалището  - 01.10 - ден на възрастните хора, организиране и провеждане на юбилейно тържество за хората от селото над 70 години.  - Лятна занималня за деца  - всички местни обичаи и традиции. |
| **7** | **НОВИ КУЛТУРНИ И ОБРАЗОВАТЕЛНИ ФОРМИ И УСЛУГИ В ПОЛЗА НА МЕСТНАТА ОБЩНОСТ:** | - иницииране на социални дейности с хора в рискови групи(терапевтичен център за лечение на зависимости „Свети Илия”) |
| **8** | **РАБОТА ПО ПРОЕКТИ:** | - За да продължи да се развива културният живот в с.Новаковци е необходимо координирано сътрудничество между културните институти и използване възможността за кандидатстване по различни програми с проекти за финансиране на дейности. С тяхна помощ читалището ще допринесе за задоволяване на определени обществени потребности.  -Читалището от 2011г работи по проект „Глобални библиотеки”  - Ежегодно участваме в проекти на МК „Българските библиотеки – съвременни центрове за четене и информираност”, чрез който попълваме и обогатяваме библиотеката с повече нови книги. |
|  | **ДРУГИ ПРИОРИТЕТИ НА РАБОТА:** | Развиване на доброволчеството и съхраняване на материалното и нематериалното културно наследство. Намиране на нови експонати за музейната сбирка и нейното популяризиране сред обществото. |
|  | **ПРОБЛЕМИ И ПРЕДИЗВИКАТЕЛСТВА:** | Едно от предизвикателствата е, как да ангажираме младите хора на селото да са по-активни в мероприятията на читалището и да привличаме нови читатели в библиотеката. |
|  | **МАТЕРИАЛНО-ТЕХНИЧЕСКА БАЗА. ПОДДЪРЖАНЕ И РАЗВИТИЕ:** | Читалището се помещава в сграда общинска собственост. Започната е подмяна на дограмата и боядисване на читалищните помещения, с помощта на доброволци. Тези дейности ще продължат и през 2024г.  Една от залите е превърната в изложбена зала, в която се излагат тематични изложби. |